Lena Repinca

**Lena Repinca** (; dzimusi  Jesenicē) ir slovēņu biatloniste,  dalībniece, Pasaules jauniešu un junioru čempionātu medaļniece.

## Karjera
Pirmās starptautiskās sacensības Repincas karjerā bija 2019. gada Pasaules čempionāts jauniešiem Brezno. 2019.—2020. gada sezonā viņa pirmo reizi piedalījās IBU junioru kausā. 2020. gada Pasaules jauniešu čempionātā Lencerheidē ieņēma sesto vietu iedzīšanā. Viņa startēja arī 2020. gada ziemas jaunatnes olimpiskajās spēlēs, taču lielus panākumus neguva, labākais individuālais rezultāts bija sprintā — 22. vieta. 2021. gada janvārī debitēja IBU kausā pieaugušajiem. Jau 17 gadu vecumā viņa pārsteidza visus, iegūstot piekto vietu saīsinātajā individuālajā distancē Arberā. Tajā pašā gadā viņa piedalījās arī savā pirmajā Pasaules čempionātā, kas risinājās mājas trasē Pokļukā. Viņa ieņēma 89. vietu sprintā un 19. vietu stafetē. Neilgi pēc tam Pasaules čempionātā jauniešiem Obertilliahā Repinca izcīnīja divas zelta medaļas, uzvarot sprintā un iedzīšanā, kā arī divas sudraba godalgas — individuālajā distancē un stafetē. 2021. gadā Eiropas Olimpiskās komitejas viņai piešķīra Pjotra Nurovska balvu kā Eiropas gada labākajai jaunajai sportistei ziemas sporta veidos. Pēc gada Pasaules čempionātā jauniešiem Soldžerholovā ieguva divas sudraba medaļas — sprintā un iedzīšanā. 2022. gada Eiropas jaunatnes olimpiskajā festivālā Vuokati viņa uzvarēja individuālajā distancē.

2022.—2023. gada sezonu viņa iesāka ar 4. vietu sprintā IBU kausa posmā Idrē. Drīz pēc tam viņa tika iekļauta Slovēnijas sieviešu stafetes komandā Pasaules kausa posmā Hohfilcenē, kur ieņēma 8. vietu. 2023. gada sākumā piedalījās vairākos Pasaules kausa posmos.  2023. gada Pasaules čempionātā junioriem Kazahstānā gan jauktajā, gan sieviešu stafetē ieguva 4. vietu, bet labākais rezultāts individuāli bija sprintā, kur ierindojās sestajā vietā.

2023.—2024. gada sezonas sākumā viņa kļuva par pastāvīgu Pasaules kausa komandas locekli un ieguva savus pirmos punktus, ieņemot 34. vietu individuālajā distancē Estešundā. 2024. gada Pasaules čempionātā Nove Mesto Morāvijā uzlaboja savu labāko sasniegumu, iegūstot 30. vietu sprintā. Tajā pašā gadā Pasaules čempionātā junioriem Otepē viņa izcīnīja bronzas medaļu individuālajā distancē. Repinca sekmīgi sāka 2024.—2025. gada sezonu, ievērojami uzlabojot savu iepriekšējo labāko rezultātu un saīsinātajā individuālajā distancē Kontiolahti finišējot 18. vietā. Tajā pašā posmā viņa arī finišēja sestajā vietā 1+1 jauktajā stafetē kopā ar Jakovu Faku. 2024. gada decembrī Pasaules kausa posmā Hohfilcenē stafetes komandā kopā ar Klāru Vindišaru, Anamariju Lampiču un Polonu Klemenčiču finišēja ceturtajā vietā, kas bija labākais rezultāts Slovēnijas sieviešu stafetes komandai kopš 2007. gada pasaules čempionāta.

2025.—2026. gada sezonas pirmajā Pasaules kausa posmā Estešundā uzlaboja savu personisko rekordu, ieņemot 16. vietu individuālajā distancē. Savās pirmajās ziemas olimpiskajās spēlēs 2026. gadā Repinca labāko individuālo rezultātu sasniedza sprintā, ieņemot 21. vietu. Sezonas noslēgumā Pasaules kausa posmā Holmenkollenē sasniedza jaunu labāko rezultu karjerā, iedzīšanā finišējot 13. vietā.

## Karjeras rezultāti

### Olimpiskās spēles

### Pasaules čempionāts

### Pasaules kausa kopvērtējums

### Pasaules čempionāts jauniešiem un junioriem

## Atsauces

## Ārējās saites